Η **Βουτηχτάρα της Αλαότρα** (***Tachybaptus rufolavatus***), ήταν πτηνό της οικογένειας των πυγοποδίδων, ενδημικό της Λίμνης Αλαότρα και των τριγύρω λιμνών στη Μαδαγασκάρη. Η τελευταία φορά που θεάθηκε (το ζώο ενδέχεται να ήταν υβρίδιο με νανοβουτηχτάρι, *Tachybaptus ruficollis*) ήταν το 1985 και το είδος ανακηρύχθηκε εξαφανισμένο το 2010. Υπάρχει μόνο μία γνωστή φωτογραφία του είδους.

Το πτηνό είχε μήκος περίπου 25 cm. Η δε ικανότητά του να πετάει για μεγάλες αποστάσεις πιστεύεται ότι ήταν περιορισμένη λόγω των μικρών φτερών του.

Ο πληθυσμός του είδους παρήκμασε κατά τον 20ό αιώνα, κυρίως λόγω της καταστροφής της οικοθέσης του και της θήρευσής του από το εισηγμένο είδος ψαριού *Channa striata*. Επίσης, τα λίγα εναπομείναντα πτηνά υβριδίστηκαν με νανοβουτηχτάρια τα οποία χρησιμοποιούν τους υδρότοπους ως μεταναστευτική στάση, και, καθώς τα είδη διαφέρουν σε σημαντικές πτυχές τους, τα υβρίδιο ενδέχεται να είχαν μειωμένη αρμοστικότητα, γεγονός αρνητικό για τη δεξαμενή γονιδίων του είδους *T. rufolavatus*.

Η πάπια *Aythya innotata*, η οποία επίσης ζει στη λίμνη Αλαότρα, πιστεύονταν ότι είχε εξαφανιστεί αλλά ανακαλύφθηκε ξανά το 2006. Σε αντίθεση με αυτό το είδος όμως, η βουτηχτάρα είχε μικρές δυνατότητες διασποράς και ποτέ δεν βράθηκε αλλού.

Το είδος κηρύχθηκε επίσημα εξαφανισμένο το 2010, 25 χρόνια μετά την τελευταία επιβεβαιωμένη θέασή του.

Αν και κάποια είδη έχουν ταξινομηθεί ως εξαφανισμένα και αργότερα βρέθηκε ότι εξακολουθούσαν να υπάρχουν, ο *Leon Bennun*, διευθυντής της οργάνωσης BirdLife International δήλωσε ότι «δεν υπάρχουν ελπίδες για αυτό το είδος» και κατηγορεί τις «μη προβλεφθείσες συνέπειες» της ανθρώπινης δραστηριότητας.

Αυτή η εξαφάνιση ανεβάζει τον αριθμό των εξαφανισμένων πτηνών από το 1600 ΚΕ σε 162. Η προηγούμενη επιβεβαιωμένη εξαφάνιση είδους πτηνού ήταν το 2008, το περιστέρι του Λίβερπουλ (*Caloenas maculata*).

Εικόνες
-------

* Η μοναδική γνωστή εικόνα της βουτηχτάρας της Αλαότρα στο φυσικό της περιβάλλονΗ μοναδική γνωστή εικόνα της βουτηχτάρας της Αλαότρα στο φυσικό της περιβάλλον

Παραπομπές
----------

1. ↑  BirdLife International (2008). *Tachybaptus rufolavatus*. *2008 IUCN Red List of Threatened Species*. IUCN 2008. Ανακτήθηκε 22 February 2010.
2. 1 2  BirdLife International (2010) Species factsheet: Tachybaptus rufolavatus. Downloaded from  on 26 May 2010
3. 1 2  BirdLife International (2010). Wetland aliens cause bird extinction. Downloaded on 26 May 2010 from  Αρχειοθετήθηκε 2013-09-28 στο Wayback Machine.
4. 1 2 3 4  Walker, Matt (26 May 2010). «Bird conservation: Alaotra grebe confirmed extinct». *BBC News*.. Ανακτήθηκε στις 26 May 2010.
5. ↑  *Endangered Wildlife and Plants of the World*. Marshall Cavendish Corporation. 2001. σελ. 649. ISBN 0-7614-7194-4.
6. ↑  Andrianandrasana, Herizo T.; Randriamahefasoa, Jonah; Durbin, Joanna; Lewis, Richard E. and Ratsimbazafy, Jonah H. (2005): Participatory ecological monitoring of the Alaotra wetlands in Madagascar. *Biodiversity and Conservation* **14**(11): 2757–2774. doi:10.1007/s10531-005-8413-y
7. ↑  Madagascar: Environment Profile
8. ↑
9. 1 2  Elliott, Valerie (26 May 2010). «Alaotra grebe declared extinct after struggle against carnivorous fish». *The Times*.. Ανακτήθηκε στις 26 May 2010.